**XI. Jászsági Gyermek és Ifjúsági Szólótáncverseny**

**versenyszabályzata**

**A verseny célja:**

* Fórumot teremteni a legkiválóbb gyermek és ifjúsági néptáncos előadóknak arra, hogy számot adhassanak eredeti néptánc ismeretükről, annak újra alkotásáról, valamint magas színvonalú egyéni előadásmódjukról.
* Segíteni az évszázadok alatt kikristályosodott magyar néptánc kincs továbbörökítését, legszebb, legértékesebb elemeinek hagyományhoz hű megőrzését.
* A verseny és az értékelés rögzítésével, archiválásával létrehozott táncos adatbázis segítségével megteremteni a jövő néptánc oktatói és táncosai számára a táncok és az előadók tanulmányozásának és kutatásának lehetőségét.

**Nevezés:**

**Az idei esztendőben fesztiválunk ad helyet a Gyermek Néptáncosok XVI. Országos Szólótánc Fesztivál regionális selejtezőjének, így az idei évben a verseny kiírásunk megegyezik az országos kiírással, és ez egészül ki az ifjúsági korosztállyal.**

* A versenyre benevezhet minden 9-18 éves magyarországi (magyar és nemzetiségi) és határon túl élő magyar nemzetiségű táncos.
* A verseny lebonyolítása négy korcsoportban történik. Csak az első három korcsoportból van lehetőség továbbjutni a Gyermek Néptáncosok XVI. Országos Szólótánc Fesztiváljára.
* Amennyiben valaki nem szeretné kvalifikáltatni magát a Gyermek Néptáncosok XVI. Országos Szólótánc Fesztiváljára a jelentkezési lapon kérjük hagyja üresen az erre vonatkozó rublikát.
* Az előválogatón az 1. korcsoportban lehetséges egy tánc anyaggal bemutatkozni, de ezek a versenyzők nem juthatnak tovább a szarvasi döntőbe, de díjazásban részesülhetnek az előselejtezőn a zsűri döntése alapján.
* A nevezés a jelentkezési lap és a regisztrációs díj befizetésének határidőre való megérkezésétől válik érvényessé.
* A pároknál a korcsoporttól eltérő születésű versenyzők is táncolhatnak együtt, de a párok csak egymást követő korcsoportból alakíthatók ki. Ezekben az esetekben a verseny anyagánál és a korcsoportba sorolásnál az idősebb táncos születési éve a meghatározó.
* Kísérő partnerrel történő nevezés esetén a nem versenyző kísérő partner legfeljebb 18 hónappal lehet idősebb a versenyzőnél, és egy versenyző kísérő partnerként legfeljebb egy másik versenyzőt kísérhet
* A 4. korcsoport, vagyis az ifjúsági korosztály nem juthat tovább Szarvasra, de a zsűri értékeli őket, minősítésben részesülnek.

**A verseny kategóriái:**

a) szóló: egy fiú versenyző

b) páros: egy fiú és egy lány vagy két lány versenyezhet együtt.

**A verseny lebonyolításának korcsoportjai:**

a.) szóló kategória

I. korcsoport:2014-2015-ben született,

II. korcsoport:2012-2013-ben született,

III. korcsoport:2009-2011-ben született

IV. korcsoport:2005-2008-ban született

b.) páros kategória

I. korcsoport:2014-2015-ben született,

II. korcsoport:2012-2013-ben született,

III. korcsoport:2009-2011-ben született

IV.korcsoport: 2005-2008-ban született,

Az életkor alapján a korcsoportba sorolásnál az adott év január 1-e és december 31.-ei időszak tartozik. A régiós szólótánc versenyek átjárhatók indokolt esetben (a rendezővel történő egyeztetést követően, amennyiben a rendező fogadni tudja) úgy, hogy a kötelező anyag mindenképpen az induló lakhely szerinti saját régiós versenyének a tánc anyaga kell, hogy legyen (a régióhoz kapcsolódó táncok ennél a selejtező helyszínnél: jászsági, hajdúsági, nagykunsági, nyírségi, szatmári).

A régiós fesztiválról való, az országos döntőbe kerüléshez, a régiós fesztiválon két anyagot kell táncolni, mégpedig egy kötelező régiós anyagot, illetve egy szabadon választott táncanyagot.

**A versenyen való részvétel kötelezettségei**

A versenyzőknek a próbán való részvétel kötelező, mely próbákat a zsűri is megtekintheti.

A kötelező táncokat központi zenekar kíséri, a kötelező táncok zenei anyagát is ő állítja össze, melyről a verseny rendezői gondoskodnak.

A szabadon választott táncok kíséretéről a versenyző maga gondoskodik, mely külön kérésre lehet a központi zenekar is. Kísérő zenekar az előválogatón **a Zagyva banda** lesz. Elérhetőségük: Boda Gellért, tel.: 06/30 4704655, zagyvabanda@gmail.com.

A zsűri mindegyik régiós verseny lebonyolítása után döntést hoz a díjazottakról, melyet az eredményhirdetésen tesz közzé. A zsűri több díjat kiadhat a versenyen és azok a díjazottak jutnak be a döntőbe, akiket a zsűri ajánl.

A döntőbe továbbjutók névsorát csak az összes régiós forduló megrendezése után teszi közzé az Örökség.

ORSZÁGOS DÖNTŐ - Szarvas 2024. május 24-26. (péntek-vasárnap)

A verseny anyaga: Egy (a régióhoz kapcsolódó ennél a selejtező helyszínnél: jászsági, hajdúsági, nagykunsági, nyírségi, szatmári) kötelező tánc és egy szabadon választott tánc bemutatása. A versenyen bemutatott műsorszámokból mindkettőnek (tájegység, táncrendi részek) meg kell egyeznie a verseny összes fordulójában (tehát a régiós produkción előadott produkciókat kell bemutatni az országos döntőn is). Szabadon választott táncok: 2 perces (+/- 20 mp) improvizáció. Az idő előtti, vagy időn túli produkció sorsáról a zsűri hivatott dönteni.

Minden korcsoportban az improvizáción, a koreográfiai elemeket nélkülöző, a gyermek saját motívumkészletéből építkező, stílusos, rögtönzött táncolást értünk, a kiírt időtartam betartásával.

**A verseny értékelése és díjai:**

Értékelés szempontjai:

- A tánc ismerete, jellemző szerkesztési elve, jellemző motívumok használata, stílusos mozgás

- A tér használata

- A tánctartalom és a zene illeszkedése, ritmikai árnyaltság, II., III. és IV. korcsoportoknál kapcsolattartás a zenekarral

- Előadói magatartás, dinamikai árnyaltság

- A tájegység viseletének megjelenítése, viselése

- Kapcsolattartás párral, ill. eszközhasználat

A szakmai zsűri MINŐSÍTÉSEKET oszt ki, azaz **bronz, ezüst, arany és kiemelt arany** kategóriákba sorolja a versenyzőket.

A válogatókon díjazásban részesülő táncosokból a zsűri által javasoltak kerülnek az országos „mindent el – döntőbe”. A legjobb táncosok elnyerhetik a "Országos Pántlikás táncos" és az "Országos Bokrétás táncos" címet.

A versenyzőktől regisztrációs díjat az előválogatóra szedünk, melynek összege: 3.000.-Ft/fő. Ezen összeget átutalással a jelentkezési határidőig kérjük teljesíteni!

Bankszámlaszám: Viganó Alapfokú Művészeti Iskola, 10201006-50157509-00000000

Közlemény rovatba kérjük feltüntetni: Versenyző(k) neve(i), szólótáncverseny nevezési díja.

Számlázási igényüket a jelentkezési lapon kérjük jelezzék felénk!

A versenyzők és a kísérők utazási, étkezési és szállásköltsége a nevezőt terheli.

**A verseny időpontja:**

**2024. április 13-14. – Jászberény, Jászság Népi Együttes székháza**

**Jelentkezés módja:**

Jelentkezés a XI. Jászsági szólótáncversenyre minden versenyzőnek az alábbi űrlapon lehetséges**:**

**https://docs.google.com/forms/d/e/1FAIpQLScclPtRkQ7KCIO\_BMz1MEt5C\_gNz7CWC6Ac3KQQKmQyuESnaw/viewform?usp=sharing**

**Jelentkezési határidő:**

**2024. 02. 29.**

**A rendezvény zavartalan lebonyolítása érdekében, az előző évekből tanulva, csak az első 140 versenyzőt áll módunkban regisztrálni. ‘Teltház’ esetén a be nem regisztrálható jelentkezőket elektronikus úton értesítjük. Valamint a jelentkezési határidőn túl regisztrált versenyzőket szintén nem áll módunkban fogadni. Megértésüket köszönjük!**

**Információ az Észak-alföldi régiós versenyről:**

Nagy Valter, tel: +3620/628-10-71, e-mail cím: nvaltty95@gmail.com

**Minden versenyzőt szeretettel várunk!**